Le Borg de Sant Bernat

**Le Borg de Sant Bernat** (*Bourg-Saint-Bernard* en francés) es una comuna lengadociana situada dins lo departament de la Nauta Garona e la region administrativa d', ancianament de Miègjorn-Pirenèus.

## Geografia
Comuna de l'airal urban de Tolosa situada en Lauragués a 22 km à l'èst de Tolosa.
 
### Perimètre del territòri

## Toponimia
Lo nom del vilatge ven de Bernat de Claravals, un presicaire de talent de l'ortodoxia catolica del sègle XII. 
Astor explica le mot *borg*, d'origina germanica (gotic *baurgs*, vièlh naut alemand *burg*, aparentat a *bairgan*, « aparar, garar »), crosat ambe'l latin tardiu *burgus*, del grèc *pyrgos*, « tor ». Le tèrme s'apliquèt a las implantacions urbanas estrategicas. De borgs s'installèron a costat de las ancianas ciutats . 
Segon Dauzat, *Le Borg* ven del bas latin *burgus*, « borg, lòc fortificat », manlevat al germanic, ambe un nom de sent . 
Segon Negre, le sens primitiu de *borg* es d'aglomeracion fortificada près d'un castèl o d'una ciutadèla, puèi de novèla vila fortificada . 
### Ròcas
*Ròca(s)* ven de **rocca*, un mot prelatin, absent del latin classic, aquí perqué los escribas ne donan sovent la traduccion *rupes*. Ròca prenguèt lo sens de « puèg, tuca, mont rocassós », puèi de « castèl fòrt, fortalesa » . Empacha pas que le sens exacte es aicí de mal precisar : castèls o (puslèu)9 site rocassós. 
### Bretas
Benlèu las proprietats de *Brittos*, nom gallic d'òme, ambe la derivacion neutra plurala *-a*.

## Istòria
Pendent l'Ancian Regime, Le Borg de Sant Bernat èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa e de la senescauciá de Tolosa. En 1790, èra del canton de Lantar, en l'an VIII, del canton de Caramanh, en l'an X tornèt a Lantar. Las glèisas son Sant Bernat, Sant Pèire de Ròcas, Sant Pau de Bretas (despareguda); la glèisa de Sant Martin de la Ribièra, que concernís Taulat, es sus la comuna . 

Pendent l'Ancian Regime, la parròquia de Ròcas èra de l'archidiocèsi de Tolosa e de la senescauciá de Tolosa. En 1790, èra del canton de Lantar, en l'an VIII, del canton de Caramanh, en l'an X tornèt a Lantar. Lo vocable de la glèisa, annèxa del Borg de Sant Bernat, es Sant Pèire . 

La parròquia de Sant Pau de Bretas (nom supausat) es istorica : glèisa despareguda al sègle XVI, cementèri al sègle XVIII . 

## Administracion

## Demografia

* En  la populacion èra de  abitants e la densitat èra de  ab/km².

## Lòcs e monuments

Bourg-Saint-Bernard - Mairie.jpg|
Bourg-Saint-Bernard - ÉgliseSaint-Bernard -Exterieur.jpg|
Bourg-Saint-Bernard - ÉgliseSaint-Bernard - Autel.jpg
Bourg-Saint-Bernard -Monument aux Morts.jpg


* Glèisa
* Aerodròm de Tolosa – Le borg de Sant Bernat, aerodròm (a 30 km de Tolosa) aparten dempuèi 2007 a la comuna, gerit per  l'AVAT , club de planaire.

## Personas ligadas a la comuna
* Willy Begarie.
## Vida locala
### Educacion

### Fèstas
Cada an, lo diluns de Pentacosta es celebrada la fèsta del Prat Contast. 
Aquela tradicion locala ven de l'an 1211. 
Dins la crosada contra los Albigeses, los joves del Borg, armats de picas, desliurèron un dels lors per lo tornar a sa maire qu'èra veusa. La veusa reconeissenta dels liberators del filh donèt per eles lo diluns de Pentacosta una fèsta de cavals dins lo seu prat. En sovenir la fèsta serà celebrada cada an per totjorn.

Los joves del vilatge e alentorn festejan, un cortègi partís del vilatge. S'i trapa dins l'òrdre: los musicians que jògan la musica tradicionala, la bandièra, los enfants en abits de soldats amb casques e picas, lo cònsol de caval davant de cavalièrs en abits, l'escut del Prat e aquel del Borg, des carris e veituras florits.
Es a miègjorn del solelh (14 h) que lo cortègi partís seguit pels vilatgeses. La fum de gents se dirigís cap al prat situat dins la val du Giron a prèp de 2 km al nòrd del vilatge.
Dins aquel prat d'una ectara e mièja environ, l'usatge vòl qu'una superfícia, a la dintrada, de prèp catòrze aras, siá d'en primièr desromegada pel proprietari, per mostrar que la dintrada es liura. L'èrba deu demorar dins tot lo rèsta del prat, perque los cavals pòscan pàisser e fringar en tota libertat. Aquí se dona la fèsta.
La musica jòga dins son luòc reservat. Las danças començan, se corre, s'amusa, se ritz, se ditz que , las audaciosas son transportadas e rotladas dins l'èrba mas delicatament se se vòl aver l'onor del poton autorizat. Se sèga l'èrba d'amor gatge de fidelitat, conservada preciosament fins al ramelet de l'an que ven.
Los cavalièrs se preparan en linha e partisson per la corsa. Aprèp tres torns sovent aprèp de peripecias, lo cavalièr arribat primièr es fach rei de la fèsta. Causís sa cavalièira entre las joventas del vilatge que ven reina, li pausa una corona de flors blancas sus sa tèsta. Lo rei la pren sus la cropa va de al cap dels cavalièrs que causisson tanben cadun lor cavalièra formant atal lo reinatge. 
A 15 oras lo cortègi se torna format e daissa lo prat acompanha del fum de gents per tornar al vilatge. A la fin del camin lo cortègi se dispersa, se mescla a la gents.
La musica torna, las danças començan, las barracas de la fièra e los vira-vira son investits. Un grand fòc d'artifici marca lo començament del bal de nuèit que s'acabarà fòrça tard.

## Veire tanben
### Articles connèxes
* Comunas de la Nauta Garona

### Ligams extèrnes

## Nòtas e referéncias